KGI วูบ!ไตรมาส 3/58 กำไรเหลือ 114.85 ลบ.ตามรายได้ค่านายหน้าหด
KGI วูบ!ไตรมาส 3/58 กำไรเหลือ 114.85 ลบ.ตามรายได้ค่านายหน้าหด
5 พ.ย. 2558

บริษัทหลักทรัพย์ เคจีไอ (ประเทศไทย) จำกัด (มหาชน) หรือ KGI และรวมของบริษัทย่อยแจ้งผลการดำเนินงานไตรมาส 3 สิ้นสุดวันที่ 30 กันยายน 58 มีกำไรสุทธิ 114.85 ล้านบาท กำไรต่อหุ้น 0.13 บาท ลดลง 54.08% เทียบช่วงเดียวกันของปีก่อนอยู่ที่ 250.13 ล้านบาท กำไรต่อหุ้น 0.13 บาท ส่วนงวด 9 เดือน 2558 มีกำไรสุทธิ 411.84 ล้านบาท กำไรต่อหุ้น 0.21 บาท ลดลง 25.09% เทียบช่วงเดียวกันของปีก่อนอยู่ที่ 549.82 ล้านบาท กำไรต่อหุ้น 0.28 บาท
เนื่องจากบริษัทมีรายได้ค่านายหน้าลดลงจาก 334 ล้านบาท ในไตรมาส 3/57 เป็น 237 ล้านบาท ในไตรมาส 3/58 เนื่องจากมูลค่าการซื้อขายหลักทรัพย์รายวันเฉลี่ยของตลาดลดลง และส่วนแบ่งการตลาดของบริษัทลดลง
บริษัทมีกำไรจากเงินลงทุนและตราสารอนุพันธ์ลดลงจาก 241 ล้านบาท ในไตรมาส 3/57 เป็น 164 ล้านบาท ในไตรมาส 3/58 เนื่องจากการลงทุนของบริษัทมีผลการดำเนินงานลดลง
อีกทั้งบริษัทมีรายได้ดอกเบี้ยและเงินปันผลลดลงจาก 70 ล้านบาท ในไตรมาส 3/57 เป็น 53 ล้านบาท ในไตรมาส 3/58 สาเหตุหลักมาจากเงินลงทุนลดลง และดอกเบี้ยรับจากเงินฝากในสถาบันการเงินลดลง
 